Euplectes

Euplectes on lindude perekond kangurlindlaste (Ploceidae) sugukonnas. Perekonna liigid elavad Saharast lõuna poole jäävas Aafrika osas.

 Ajaloost 
Perekonna kirjeldas briti loodusteadlane William John Swainson 1829. aastal võttes tüüpliigiks lõuna-kangurlinnu (Euplectes orix). Perekonna nimi on tuletatud vanakreekakeelsest sõnast eu 'hea' ja uusladinakeelsest plectes 'kangur'J. A. Jobling. The Helm Dictionary of Scientific Bird Names. London: Christopher Helm. 2010. lk 153.

 Kirjeldus ja eluviis 
Perekonna liikide isaslindude sulestik on sageli eredates kontrastsetes värvides, nagu punane, oranž, kollane ja must, või on neil pikad lehvivad sabasuled. Linnud eelistavad tegutsemiseks avamaastikku.
Selle perekonna liikide emaslinnud paistavad partneri valimisel eelistavat pikema sabaga isaslinde, seda isegi suhteliselt lühikesesabaliste liikide hulgas.S. Pryke, S. Andersson. Female preferences for long tails constrained by species recognition in short-tailed red bishops. - Behavioral Ecology. 2008. 19 (6): 1116–1121.

 Liigid 
Perekonnas on 18 liiki.
 Euplectes afer – väike-kangurlind
 Euplectes diadematus – punalaup-kangurlind
 Euplectes aureus – rebuselg-kangurlind
 Euplectes gierowii – piiskop-kangurlind
 Euplectes nigroventris – tuli-kangurlind
 Euplectes hordeaceus – krae-kangurlind
 Euplectes orix – lõuna-kangurlind
 Euplectes franciscanus – põhja-kangurlind 
 Euplectes capensis – kimalas-kangurlind 
 Euplectes axillaris – kiilsaba-kangurlind 
 Euplectes macroura – pugal-kangurlind
 Euplectes hartlaubi – padu-kangurlind
 Euplectes psammacromius – mägi-kangurlind
 Euplectes albonotatus – valgetiib-kangurlind 
 Euplectes ardens – händ-kangurlind
 Euplectes laticauda – kaelus-kangurlind
 Euplectes progne – vedik-kangurlind
 Euplectes jacksoni – kukk-kangurlind

 Pildid 

 Viited 

Kategooria:Kangurlindlased